Translate the text from Welsh to English.



 
Oherwydd y cyfyngiadau byd\-eang ar gyflenwadau’r brechlyn rhag brech y mwncïod, ac yn sgil y cyngor a roddwyd gan y Cyd\-bwyllgor ar Imiwneiddio a Brechu i Asiantaeth Diogelwch Iechyd y DU, dyma ni’n cyhoeddi ein bod yn mabwysiadu dull gweithredu sy’n darparu dosau ffracsiynol wrth frechu’r rheini sydd yn y perygl mwyaf o ddal brech y mwncïod. Bydd y drefn hon, a fydd yn cael ei gweithredu fel cynllun peilot i ddechrau, yn cychwyn cyn hir, ac rydym yn disgwyl y bydd unigolion cymwys yn dechrau cael eu gwahodd i gael eu brechu yn ystod y dyddiau nesaf.


Mae darparu’r brechlyn mewn dosau ffracsiynol yn ddull gweithredu diogel sydd wedi ei gymeradwyo’n glinigol, ac sydd wedi cael ei ddefnyddio mewn ymatebion eraill i achosion ar draws y byd pan fo cyflenwadau o’r brechlyn yn gyfyngedig. Drwy weithredu fel hyn gellir sicrhau bod y nifer mwyaf o ddosau yn cael eu rhoi heb leihau lefel yr amddiffyniad, ac mae canlyniadau astudiaethau clinigol yn dangos ei fod yn darparu ymateb imiwnedd sydd bron yn union yr un fath mewn cleifion.


Mae’r defnydd o ddosau ffracsiynol wedi cael ei awdurdodi’n ddiweddar gan y Weinyddiaeth Bwyd a Chyffuriau yn yr Unol Daleithiau ar gyfer ymateb y wlad i frech y mwncïod. Mae Tasglu Argyfwng yr Asiantaeth Feddyginiaethau Ewropeaidd hefyd wedi cymeradwyo’r dull gweithredu hwn.


Bydd y newid yn y dull o ddarparu dos yn golygu y bydd pawb 18 oed a hŷn sy’n gymwys i gael brechiad cyn\-gysylltiad yn cael cynnig dos 0\.1ml o’r brechlyn Jynneos, yn lle’r dos 0\.5ml a ddefnyddir fel arfer pan na fo cyflenwadau’n gyfyngedig. Bydd hyn yn golygu bod modd cynnig brechu hyd at bum gwaith yn rhagor o bobl, gan arwain at gynnydd sylweddol yn nifer y bobl gymwys a fydd yn gallu cael mynediad at y brechlyn yng Nghymru ac ar draws y DU. Bydd hyn yn cefnogi ein hymdrechion i dorri’r gadwyn drosglwyddo.


Yn ogystal ag adolygiad o’r dystiolaeth sydd ar gael gan y Cyd\-bwyllgor ar Imiwneiddio a Brechu ac Asiantaeth Diogelwch Iechyd y DU, mae’r newid yn y dull gweithredu wedi cael ei ystyried a’i gymeradwyo gan arbenigwyr clinigol yma yng Nghymru, ac mae’r paratoadau bellach yn mynd rhagddynt o fewn GIG Cymru i ddechrau’r peilot.  


O dan y dull gweithredu diwygiedig hwn, bydd y brechlyn yn cael ei weinyddu gan dechneg brechu tan haen uchaf y croen. Mae brechiad o’r fath yn bigiad a roddir i mewn i haen uchaf y croen yn hytrach na’r dull mwy cyffredin o chwistrellu naill ai islaw’r croen (isgroenol) neu i mewn i’r cyhyr ar dop y fraich (mewngyhyrol). Gallai gymryd rai eiliadau’n hirach, a dylai gynhyrchu “*bleb*” (pothell fach) a fydd yn diflannu ymhen munud. Bydd y dull hwn yn aml yn cael ei ddefnyddio ar gyfer profi’r croen a brechu rhag twbercwlosis.


Mae treialon clinigol yn dangos bod yr amddiffyniad a gynigir drwy frechu i mewn i haen uchaf y croen yn gyfwerth â dulliau eraill o weinyddu brechlyn, a bod y brechlyn yn cymryd yr un amser (oddeutu 10 diwrnod) i gynhyrchu ymateb imiwnedd sy’n gallu diogelu’r unigolyn.


Mae’r rheini sy’n gymwys i gael brechiad cyn\-gysylltiol yn cynnwys:


* Gweithwyr gofal iechyd sydd mewn perygl o ddod i gysylltiad â’r feirws, gan gynnwys y rheini sy’n gweithio mewn gwasanaethau iechyd rhywiol ac unedau clefydau heintus â chanlyniadau pellgyrhaeddol;
* Dynion hoyw a deurywiol, yn benodol y rheini sy’n derbyn proffylacsis cyn\-gysylltiad neu sydd wedi dal haint a drosglwyddir yn rhywiol yn ddiweddar.


Mae’r Cyd\-bwyllgor ar Imiwneiddio a Brechu hefyd wedi argymell y dylid blaenoriaethu cynigion brechu ôl\-gysylltiad pan fo cyflenwadau’n gyfyngedig. Bydd brechu ôl\-gysylltiad ar gyfer y rheini sydd wedi dod i gysylltiad â’r feirws yn cael ei flaenoriaethu ar gyfer pobl sydd â’r risg fwyaf o ddioddef salwch difrifol, gan gynnwys plant dan bump oed, menywod beichiog, a phobl imiwnoataliedig difrifol. Yn ogystal â hyn, gallai pobl sy’n gymwys i gael brechiad cyn\-gysylltiol, er enghraifft dynion hoyw a deurywiol risg uchel, gael cynnig brechiad ôl\-gysyllltiad.


Rydym yn annog pawb sy’n gymwys i gael y brechlyn i fanteisio ar y cynnig pan fyddant yn cael eu gwahoddiad.


Dylem i gyd fod yn ymwybodol o risgiau a symptomau brech y mwncïod, gan fod yn ofalus os byddwn mewn digwyddiadau a sefyllfaoedd lle gallai cysylltiadau agos ddigwydd. Dylai pobl sy’n pryderu am symptomau gysylltu â GIG 111 neu wasanaeth iechyd rhywiol. Mae rhagor o wybodaeth ar gael ar wefannau Iechyd Cyhoeddus Cymru ac Ymddiriedolaeth Terrence Higgins.


Mae’r datganiad hwn yn cael ei gyhoeddi yn ystod y toriad i roi’r wybodaeth ddiweddaraf i’r Aelodau. Os bydd Aelodau am imi wneud datganiad pellach neu ateb cwestiynau ar hyn  pan fydd y Senedd yn dychwelyd, byddwn yn hapus i wneud hynny.  







Translation:


 
Given the global supply constraints on the availability of monkeypox vaccine and following advice given by the Joint Committee for Vaccination and Immunisation (JCVI) to the UK Health Security Agency (UKHSA), we are announcing the adoption of a fractional dosing approach to vaccinating those most at risk of contracting monkeypox.  This approach, which will operate initially as a pilot, will commence shortly and we expect eligible individuals will begin to be invited for their vaccination in the coming days.


Fractional dosing is a safe and clinically\-approved approach, which has been commonly used in other worldwide outbreaks when vaccine supplies are constrained.  This approach will maximise the number of doses that can be administered without compromising protection, with clinical study results showing it provides a near\-identical immune response in patients.


Fractional dosing has recently been authorised in the US by the Food and Drug Administration for its own monkeypox response. The European Medicines Agency Emergency Task Force has also approved the approach.


The change in dosing will mean all those eligible for pre\-exposure vaccination aged 18 and over will be offered a 0\.1ml dose of the Jynneos vaccine, instead of the 0\.5ml dose that is generally used when vaccine is not in short supply. This will enable an up to a five\-fold increase in the number of people that can be offered vaccination and will significantly increasing the number of eligible individuals able to access the vaccine in Wales and across the UK, supporting our efforts to break the chain of transmission.


In addition to a review of the available evidence by the JCVI and UKHSA, the change in approach has been considered and endorsed by clinical experts here in Wales and preparations are now underway within NHS Wales to commence the pilot.


Under this revised approach, the vaccine will be administered by intradermal vaccination technique.  An intradermal vaccination is an injection given into the upper layer of the skin, rather than the more common approach of injecting either below the skin (subcutaneous) or into the muscle of the upper arm (intramuscular). It may take a few seconds longer and should produce a “bleb” (a small blister) that disappears within a minute. This method is commonly used for skin testing and vaccination against tuberculosis.


Clinical trials demonstrate the protection offered through intradermal vaccination is equivalent to other routes of administration and the vaccine takes the same length of time (around 10 days) to produce a protective immune response.


Those eligible for pre\-exposure vaccination include:


* healthcare workers at risk of exposure including those working in sexual health services and High Consequence Infectious Disease (HCID) units; and
* Gay and bisexual men, specifically those receiving PrEP or that have recently contracted a STI.


The JCVI has also recommended that during periods of supply constraint, post exposure vaccination offers should be prioritised. Post exposure vaccination for contacts will be prioritised for those at greater risk of severe disease, including children under the age of five, pregnant women and people who are severely immunosuppressed. In addition, people eligible for pre\-exposure vaccination, for example high risk Gay and Bisexual men, may be offered post\-exposure vaccination.


We urge everyone who is eligible for the vaccine to take it up when they receive their invite.


We should all be aware of the risks and symptoms of monkeypox and be careful when attending events and situations where close contact may occur. People concerned about symptoms should contact NHS 111 or a sexual health service. Further information is available on the Public Health Wales and the Terrence Higgins Trust websites.


This statement is being issued during recess to keep Members informed. Should Members wish us to make a further statement or to answer questions on this when the Senedd returns we would be happy to do so.